ককপিট থেকে পাইলটের যন্ত্রছেঁচা স্বর যখন ভেসে এল এয়ারক্রাফ্টের ভেতরে: ‘লেডিজ এণ্ড জেণ্টলমেন! আমরা এখন নর্থ সী-এর উপর দিয়ে যাচ্ছি। বাইরের তাপমাত্রা মাইনাস ৫০ ডিগ্রি সেলসিয়াসের কাছাকাছি। আকাশ অংশতঃ পরিষ্কার, আশা করছি আপনারা যাত্রা উপভোগ করছেন…,’ ঈশানী তখন মুখ বাড়িয়ে দিল ডিম্বাকৃতি বদ্ধ জালনার কাঁচের ওপরে। অনেক নীচে নর্থ সী-এর সবজেটে জলের কোল ঘেঁষে ইংলাণ্ডের তটরেখা বিছনো। চৌকো চৌকো চাষের জমি, কোনোটা ফসলা, কোনোটা বাঁজা। লাল টালির ঘরবাড়ি, থোপা থোপা সবুজ মাথার জঙ্গল, ঘুমন্ত সাপের মতো মসৃণ স্থবির হাইওয়েতে যানবাহনের জঙ্গম।